AIŠKINAMASIS RAŠTAS

Dėl Molėtų rajono savivaldybės tarybos 2021 m. gruodžio 23 d. sprendimo Nr. B1-266 „Dėl didžiausio leistino pareigybių skaičiaus Molėtų rajono savivaldybės biudžetinėse įstaigose patvirtinimo“ pakeitimo

 **1.Parengto tarybos sprendimo projekto tikslai ir uždaviniai**

Parengtas Savivaldybės tarybos sprendimo projektas, kuriuo keičiamas Molėtų rajono savivaldybės tarybos 2021 m. gruodžio 23 d. sprendimu Nr. B1-266 „Dėl didžiausio leistino pareigybių skaičiaus Molėtų rajono savivaldybės biudžetinėse įstaigose patvirtinimo“ patvirtintas ir 2022 m. vasario 24 d. sprendimu Nr. B1-30 pakeistas didžiausias leistinas pareigybių skaičius Molėtų rajono savivaldybės biudžetinėse įstaigose.

Parengto projekto tikslas – nustatyti ir patvirtinti optimalų didžiausią leistiną darbuotojų, dirbančių pagal darbo sutartis, pareigybių skaičių Molėtų rajono biudžetinėse įstaigose.

Pagal Lietuvos Respublikos biudžetinių įstaigų įstatymo 4 straipsnio nuostatas, iš savivaldybės biudžeto išlaikomų biudžetinės įstaigų savininkė yra savivaldybė, o savininko teises ir pareigas įgyvendina savivaldybės taryba. Taryba sprendžia įstatymuose, biudžetinių įstaigų nuostatuose jos kompetencijai priskirtus klausimus. Vienas iš tokių klausimų yra didžiausio leistino pareigybių skaičiaus nustatymas. Biudžetinės įstaigos vadovo pareiga tvirtinti biudžetinės įstaigos struktūrą ir pareigybių sąrašą, neviršijant nustatyto didžiausio leistino pareigybių skaičiaus (LR biudžetinių įstaigų įstatymo 9 str.2 dalies 4 punktas).

Atsižvelgiant į Molėtų rajono savivaldybės tarybos 2022 m. gegužės 26 d. sprendimą Nr. B1-125 „Dėl Molėtų r. Suginčių pagrindinės mokyklos reorganizavimo, reorganizavimo sąlygų aprašo ir Molėtų r. Alantos gimnazijos nuostatų patvirtinimo“, reorganizuojama Molėtų r. Suginčių pagrindinė mokykla prijungiant ją prie Molėtų r. Alantos gimnazijos. Dėl reoganizavimo Molėtų r. Alantos gimnazijai pridedama 18 pareigybių, iš jų 8 pedagoginės pareigybės ir 10 kitų, nepedagoginių pareigybių (sutaupoma: 1 nepedagoginė pareigybė (-0,5 pareigybės buhalterės ir - 0,5 pareigybės sekretorės) ir 4 pedagoginės pareigybės, tačiau tame tarpe pridedama 1 nepedagoginė, mokytojo padėjėjo pareigybė Alantos gimnazijoje).

2022 m. rugsėjo mėn. koreguojamas kitų įstaigų pareigybių skaičius, atsižvelgiant į įstaigų prašymus:

1. Molėtų „Vyturėlio“ vaikų lopšelio-darželiui didinamas nepedagoginių pareigybių skaičius 2 pareigybėm dėl atsiradusio didesnio mokytojo (auklėtojo) padėjėjo poreikio, atsižvelgiant į 2022 m. rugsėjo 6 d. prašymą Nr. SD-55 „Dėl didžiausio leistino pareigybių skaičiaus padidinimo Molėtų „Vyturėlio“ vaikų lopšeliui-darželiui“;

2. Molėtų r. Giedraičių Antano Jaroševičiaus gimnazijai mažinamas pareigybių skaičius 1 nepedagogine pareigybe dėl pertvarkos Joniškio skyriuje, atsižvelgiant į 2022 m. rugsėjo 13 d. prašymą Nr. SR-87 „Dėl pareigybių skaičiaus“;

3. Molėtų progimnazijai didinamas pedagoginių pareigybių skaičius dėl padidėjusių klasių komplektų skaičiaus (dabar 16 klasių), atsižvelgiant į 2022 m. rugsėjo 14 d. prašymą Nr. Sd-105 „Dėl pareigybių skaičiaus didinimo“;

4. Molėtų „Saulutės“ vaikų lopšelio-darželio pareigybės didinamos 3 pareigybėmis (1 - mokytojo (auklėtojo) padėjėja ir 2 auklėtojos), atsižvelgiant į 2022 m. rugsėjo 7 d. prašymą Nr. V8-43 „Dėl didžiausio leistino darbuotojų, pareigybių skaičiaus“. Pareigybių skaičius didinamas dėl sudarytos papildomos vaikų grupės;

5. Molėtų r. švietimo pagalbos tarnybos pareigybių skaičius didinamas 2 naujom pareigybėms, atsižvelgiant į 2022 m. rugsėjo 12 d. prašymą Nr. SD-60 „Dėl pareigybių skaičiaus didinimo“. Lietuvos Respublikos švietimo, mokslo ir sporto ministerija, įgyvendindama plėtros programos pažangos priemonės Nr. 12-003-03-05-01 „Įdiegti vieną langelį karjerai planuoti ir įgūdžiams tobulinti“ suplanuotą profesinio orientavimo sistemos reformą, numato, kad savivaldybėse turėtų būti įdarbinti karjeros specialistai. Pareigybių skaičius apskaičiuotas pagal 2022 m. gegužės 1 d. mokinių registro duomenis ir savivaldybei nustatytas -1,8 karjeros specialisto pareigybės (apvalinama iki 2). Šie specialistai dirbtų su visų rajono švietimo įstaigų mokiniais (1-12 klasėse).

Lyginant su patvirtintu didžiausiu leistinu pareigybių skaičiumi, 2022 m. pareigybių skaičius didėja – 3 pareigybėmis.

**2. Siūlomos teisinio reguliavimo nuostatos:**

Vadovaudamiesi šiuo sprendimu biudžetinių įstaigų vadovai patvirtins biudžetinių įstaigų struktūrą ir pareigybių sąrašą, neviršydami nustatyto didžiausio leistino pareigybių skaičiaus.

**3. Laukiami rezultatai:**

Šiuo sprendimu bus papildytas didžiausias leistinas pareigybių skaičius, priimti nauji darbuotojai, biudžetinės įstaigos atliks savo funkcijas.

**4. Lėšų poreikis ir jų šaltiniai:**

**5. Kiti sprendimui priimti reikalingi pagrindimai, skaičiavimai ar paaiškinimai.**

Lentelėje pateikiama informacija apie pareigybių paskirstymą:

|  |  |  |  |
| --- | --- | --- | --- |
| Eil. Nr.  | Įstaigos pavadinimas | Didžiausias leistinas darbuotojų, dirbančių pagal darbo sutartis ir gaunančių darbo užmokestį iš Molėtų rajono savivaldybės biudžeto, pareigybių skaičius | Pastabos |
|  | Pareigybės(socialinės, kultūros ir kitos) | Pedagoginės pareigybės |
| 1. | Molėtų r. Alantos gimnazija | **18** | 10 | 8 | dėl Suginčių reorganizavimo (-5 pareigybės) ir pridedama 1 pareigybė mokytojo padėjėjo |
| 2. | Molėtų rajono Alantos senelių globos namai | **0** |   |   |   |
| 3. | Molėtų r. Giedraičių A. Jaroševičiaus gimnazija | **-1** | -1 |   | dėl Joniškio skyriaus pertvarkos |
| 4. | Molėtų gimnazija | **0** |   |   |   |
| 5. | Molėtų r. Kijėlių specialusis ugdymo centras | **0** |  |  |  |
| 6. | Molėtų kultūros centras | **0** |   |   |   |
| 7. | Molėtų r. kūno kultūros ir sporto centras | **0** |   |   |   |
| 8. | Molėtų menų mokykla | **0** |   |   |   |
| 9. | Molėtų pradinė mokykla | **0** |   |   |   |
| 10. | Molėtų progimnazija | **1** |   | 1 | Dėl padidėjusių klasių komplektų |
| 11. | Molėtų „Saulutės“ vaikų lopšelis- darželis | **3** | 1 | 2 | Dėl naujos grupės  |
| 12. | Molėtų rajono savivaldybės viešoji biblioteka | **0** |   |   |   |
| 13. | Molėtų socialinės paramos centras | **0** |   |   |   |
| 14. | Molėtų r. Suginčių pagrindinė mokykla | **-22** | -10 | -12 | Dėl reorganizavimo |
| 15. | Molėtų r. švietimo pagalbos tarnyba | **2** | -1 | 3 | Dėl profesinio orientavimo specialistų ir perskirstymo |
| 16. | Molėtų rajono ugniagesių tarnyba | **0** |   |   |   |
| 17. | Molėtų vaikų savarankiško gyvenimo namai | **0** |   |   |   |
| 18. | Molėtų „Vyturėlio" vaikų lopšelis-darželis | **2** | 2 |   | Dėl mokytojo padėjėjų poreikio |
| 19. | **Iš viso:** | **3** | **0** | **3** |   |

Pateikiamas sprendimo lyginamasis variantas:

|  |  |  |
| --- | --- | --- |
| Eil. Nr.  | Įstaigos pavadinimas | Didžiausias leistinas darbuotojų, dirbančių pagal darbo sutartis ir gaunančių darbo užmokestį iš Molėtų rajono savivaldybės biudžeto, pareigybių skaičius |
| Iš visopareigybių: | iš jų: |
| Pareigybės(socialinės, kultūros ir kitos) | Pedagoginės pareigybės |
| 1. | Molėtų r. Alantos gimnazija | ~~47~~**65** | ~~22~~**32** | ~~25~~**33** |
| 2. | Molėtų rajono Alantos senelių globos namai | 25 | 25 |   |
| 3. | Molėtų r. Giedraičių A. Jaroševičiaus gimnazija | ~~59~~**58** | ~~28~~**27** | 31 |
| 4. | Molėtų gimnazija | 65 | 23 | 42 |
| 5. | Molėtų r. Kijėlių specialusis ugdymo centras | 22 | 9 | 13 |
| 6. | Molėtų kultūros centras | 37 | 37 |   |
| 7. | Molėtų r. kūno kultūros ir sporto centras | 18 | 9 | 9 |
| 8. | Molėtų menų mokykla | 25 | 4 | 21 |
| 9. | Molėtų pradinė mokykla | 57 | 27 | 30 |
| 10. | Molėtų progimnazija | ~~60~~**61** | 25 | ~~35~~**36** |
| 11. | Molėtų „Saulutės“ vaikų lopšelis- darželis | ~~50~~**53** | ~~25~~**26** | ~~25~~**27** |
| 12. | Molėtų rajono savivaldybės viešoji biblioteka | 39 | 39 |   |
| 13. | Molėtų socialinės paramos centras | 51 | 51 |   |
| 14. | ~~Molėtų r. Suginčių pagrindinė mokykla~~ | ~~22~~ | ~~10~~ | ~~12~~ |
| 15. | Molėtų r. švietimo pagalbos tarnyba | ~~9~~**11** | ~~2~~**1** | ~~7~~**10** |
| 16. | Molėtų rajono ugniagesių tarnyba | 47 | 47 |   |
| 17. | Molėtų vaikų savarankiško gyvenimo namai | 39 | 38 | 1 |
| 18. | Molėtų „Vyturėlio" vaikų lopšelis-darželis | ~~68~~**70** | ~~36~~**38** | 32 |
| 19. | **Iš viso:** | ~~740~~**743** | ~~461~~**458** | ~~279~~**285** |